EUSKO JAURLARITZAKO INDUSTRIA, TRANTSIZIO ENERGETIKO ETA JASANGARRITASUN SAILARI:

Gaia: Energia Berriztagarrien LPSa

Behean sinatzen duen …….…………………………………………….. jaunak/andreak, NAN zkia ………………………………… eta jakinarazpenetarako helbidea

………………………………………........... duenak, herria …………………………….., Posta Kodea ..................., honako salaketa hau aurkezten du Energia Berriztagarrien Lurralde Plan Sektorialaren behin-behineko onarpen dokumentuko planoetan instalazio eolikoak eraikitzeko lurraldeak duen ustezko "ahalmena” edo harrera gaintasunari buruz Eusko Jaurlaritzak eremu zabaletan modu erabat irregularrean eta justifikaziorik gabekoan egin dituen aldaketak direla eta:

ADIERAZTEN DU:

Energia Berriztagarrien Euskadiko Lurralde Plan Sektoriala (LPS) aztertu ondoren, idatzi honen bidez Eusko Jaurlaritzak LPS horren behin-behineko onarpen dokumentuko planoetan instalazio eolikoak eraikitzeko lurraldeak duen ustezko "ahalmena” edo harrera gaitasunaren graduaketari dagokionean modu erabat irregularrean eta justifikaziorik gabekoan aldaketa garrantzitsuak egin dituela salatzen da. Izan ere, 2023 urtean informazio publikora atera zen LPSaren hastapeneko onarpen dokumentuko planoetan halako azpiegiturak hartzeko "ahalmen oso baxuko" eta "ahalmen baxuko " eremu gisa agertzen ziren inguru asko, orain "ahalmen baxuko", "ahalmen ertaineko" eta “ahalmen altuko” eremu gisa ere agertzen dira LPSaren behin-behineko onarpenaren dokumentuko planoetan. Aldaketak nabarmenak dira LPSaren hastapeneko onarpen dokumentuko planoak eta behin-behineko onarpen dokumentuko planoak alderatzen direnean (LPSaren dokumentazioan 1.2.4 zenbakia duen planoen sorta, "Planos de ordenación territorial. Zonificación energía eólica. Detalle zonificación conjunta energía eólica" izenburua duena).

Salaketa honetan azpimarratzen denez, Eusko Jaurlaritzak erabat modu irregularrean onartu du LPSaren behin-behineko onarpen dokumentuko planoetan instalazio eolikoak eraikitzeko lurraldeak duen ustezko “ahalmen“ edo harrera gaintasunaren graduaketa nabarmenki aldatu eta goratu hori, lurralde- eta ingurumen arloan ondorio garrantzitsuak dituen arren ez bait da aldez aurretik inongo kontsulta nahiz informazio publikotan erakusgai izan. Bestalde, instalazio eolikoak eraikitzeko lurraldeak duen ustezko “ahalmenari” buruz egin diren aldaketa horien inguruan ez da inongo informaziorik, ez azalpenik eta ez justifikaziorik ere ematen, ez LPSaren behin-behineko onarpen dokumentuaren idatzizko txostenetan, eta ez Industria sailburuak 2024eko abenduaren 20ean Energia Berriztagarrien LPSa behin-behinean onartzeko argitaratu zuen aginduarekin batera kaleraturiko "aldaketen anexoa" izenburuko eranskinean ere.

Gai honek garrantzia handia du. LPSak xedatzen duenez, planan zuzenean hautatzen diren kokapenez gain, gainerako lurraldean ere eskala handiko instalazio eolikoak ezarri ahal izango dira LPSaren planoetan "ahalmen ertain eta altuko" eremu gisa agertzen diren zonaldeetan. Hau da, eskala handiko zentral eolikoak (5 airesorgailu edo gehiagokoak, nahiz 30 MW-ko potentzia edo gehiago dutenak) kokatzeko LPSan hautatzen diren 27 eremuez gain, eskala handiko instalazio eolikoak ere eraiki ahal izango direla xedatzen du "ahalmen ertain eta altuko"tzat jotzen dituen eremuetan. Eskala ertaineko instalazio eolikoei dagokienean (5 airesorgailu baino gutxiagokoak edota 30 MW-ko potentzia baino gutxiago dutenak), halaber, gainerako lurraldean eraiki ahal izango direla xedatzen du, "ahalmen oso baxuko" eremutzat jotzen dituen inguruetan izan ezik. "Horretarako --dio--, III Dokumentuko Planoetan islatzen den lurraldearen gaitasunaren graduaketa kontuan hartu beharko da".

Beraz, gai honek lurralde- eta ingurumenaren arloan dituen ondorioak nabarmenak dira, lurraldearen ustezko “ahalmena“ edo harrera gaitasunari dagokionean planoetan egin diren aldaketekin eskala ertaineko eta handiko instalazio eolikoak zonalde berri askotara hedatzea ahalbidetzen bait da. Ez gaude aldaketa puntual baten aurrean, lurraldeko eremu zabalei eragiten dien aldaketa multzo handi baten aurrean baizik. Zentzu honetan, Eusko Jaurlaritzak egin dituen aldaketek eragindako hamarnaka udalerriren zerrenda bat doa jarraian, udalerri bakoitza LPSaren zein planoetan aurkitzen den adierazten delarik. Aldaketak lurraldearen beste alde askotara ere hedatzen direla ohartarazten da:

Abanto-Zierbana (Hoja nº 15)

Aia (Hojas nº 24-26-29)

Aizarnazabal (Hoja nº 24)

Alkiza (Hojas nº 29-47)

Antzuola (Hojas nº 43-44-45)

Aramaio (Oleta) (Hoja nº 42)

Arraia-Maeztu (Hoja nº 77)

Artzentales (Hoja nº 15)

Asteasu (Hoja nº 29)

Ataun (Hoja nº 62)

Aulesti (Hoja nº 23)

Azkoitia (Hojas nº 25-26-43-44)

Azpeitia (Hojas nº 44)

Bakio (Hoja nº 4)

Barakaldo (Hoja nº15)

Barrika (Hoja nº 3)

Beasain (Hojas nº 44-46-47)

Beizama (Hojas nº 26-44-47)

Berastegi (Hoja nº48)

Bergara (Hojas nº25-26-43)

Bermeo (Hoja nº4)

Bernedo (Hoja nº77)

Berriz (Hoja nº22)

Bidania-Goiatz (Hojas 29-44-47)

Deba (Hojas nº23-24-25-26)

Donemiliaga (Hoja nº62)

Durango (Hoja nº22)

Ea (Hoja nº7)

Eibar (Hoja nº 25)

Eldua (Berastegi) (Hojas nº30-47)

Elduain (Hojas nº30-48)

Elgoibar (Hojas nº23-25-26-43)

Elorrio (Hojas nº42-43-45)

Ereño (Hoja nº 7)

Errezil (Hojas nº26-29-47)

Eskoriatza (Hojas nº42-45)

Etxebarria (Hojas nº23-25)

Ezkio-Itsaso (Hoja nº44)

Galdames (Hoja nº15)

Gaztelu (Hojas nº47-48)

Gipuzkoako Partzuergo Txikia (Hoja nº62)

Gizaburuaga (Hoja nº7)

Gorliz (Hojas nº1-3)

Gueñes (Hoja nº15)

Harana (Hoja nº77)

Hernani (Ereinotzu/Pagoaga) (Hojas nº30-48)

Ibarra (Hojas nº29-47)

Idiazabal (Hoja nº62)

Irun (Hoja nº31)

Irura (Hojas nº29-47)

Ispaster (Hoja nº7)

Itsasondo (Hojas nº44-47)

Laukiz (Hoja nº3)

Legazpi (Hojas nº43-44-45-46-62)

Legutio (Hoja nº42)

Leintz-Gatzaga (Hoja nº42)

Lekeitio (Hoja nº7)

Lemoiz (Hojas nº 1-3-4)

Loiu (Hoja nº3)

Kanpezu (Hoja nº77)

Markina-Xemein (Hojas nº23-25)

Maruri-Jatabe (Hojas nº1-3-4)

Mendaro (Hojas nº23-24-25-26)

Mendexa (Hoja nº23)

Mungia (Hoja nº4)

Munitibar-Arbatzegi-Gerrikaitz (Hoja nº22)

Muskiz (Hoja nº15)

Mutriku (Hoja nº23)

Nabarniz (Hoja nº7)

Oiartzun (Hoja nº31)

Oñati (Hoja nº45)

Ortuella (Hoja nº15)

Plentzia (Hojas nº1-3)

Sopuerta (Hoja nº15)

Soraluze (Hojas nº25-43)

Tolosa (Hojas nº29-30-47-48)

Trapagaran (Hoja nº15)

Urduliz (Hoja nº3)

Urnieta (Hoja nº30)

Usurbil (Hoja nº29)

Villabona (Hojas nº29-30-47-48)

Zeanuri (Hoja nº42)

Zegama (Hoja nº62)

Zestoa (Hojas nº24-26)

Ziortza-Bolibar (Hoja nº22)

Zizurkil (Hoja nº29)

Zornotza (Hoja nº22)

Zumarraga (Hoja nº44)

HORI DENAGATIK, ESKATZEN DU:

- Energia Berriztagarrien LPSaren behin-behineko onarpen dokumentuko planoetan instalazio eolikoak eraikitzeko lurraldeak duen ustezko “ahalmenari” dagokionean modu erabat irregularrean eta justifikaziorik gabekoan egin diren aldaketak baliogabetu daitezela.

- Ondorioz, joan den 2024ko abenduaren 20an Industria, Trantsizio Energetiko eta Jasangarritasun sailburuak agindutako Energia Berriztagarrien LPSaren behin-behineko onarpena bertan behera utzi dezala.

- Edozein kasutan, Industria, Trantsizio Energetiko eta Jasangarritasun Sailari eskatzen dio salaketa hau EAEko Lurralde Antolamendurako Batzordeari helaraz diezaiola, hain zuzen ere erakunde horrek salaketa honetan adierazitako irregulartasunaren garrantzia baloratu dezan.

………………………………n, 2025ko …………………...aren …….n.

SINATUA: ......................................

Maddi

2025-03-28T14:36:00